Riikka Lehtonen -Urheilun iloa - 2016 - www.suek.fi
Viestikapula-blogin uusin kirjoittaja on lentopalloilija Riikka Lehtonen, jonka tavoitteet hipovat pilviä. Lehtonen paljastaa tekstissään, kuinka hän törmäsi räikeään lahjontaan pelatessaan Azerbaidzhanissa. Lehtonen itse koettelee jatkuvasti rajojaan urheilijana ja haluaa tehdä sen ehdottoman puhtaasti.
- Elämä on tehty nautintoa varten. Eikä se tarkoita, että se sitä aina olisi, mutta pyrkiminen siihen puhtaasti ja rehellisesti tuo aitoa iloa. Ei tarvitse olla kukaan muu kuin se joka on, Lehtonen kirjoittaa.
Riikka Lehtosen blogimerkintä on luettavissa ja kommentoitavissa Viestikapula-blogissa osoitteessa www.antidoping.fi/viestikapula-blogi. Blogissa käydään keskustelua puhtaasta urheilusta ja reilusta pelistä. Lehtonen haastaa blogin seuraavaksi kirjoittajaksi taekwondoin Suvi Mikkosen.